text: Regentparret er kommet til landsdelen
  19 juli 2014 kl. 11.34
  Dronning Margrethe og Prinsgemalen lagde i dag til kaj i Sønderborg med Kongeskibet Dannebrog. Sommerresidensen på Gråsten Slot er turens mål.
  Mange mennesker tog imod regentparret da de ankom til havnen i Sønderborg. Herefter gik turen i bil videre til Gråsten Torv hvor borgmester Erik Lauritzen tog imod.
  Også her var mange mennesker mødt op, ligesom hele byrådet i Sønderborg var på plads til at hilse på regentparret.
  Herefter gik turen videre til Gråsten Slot, hvor sommeren tilbringes. På torsdag stiller hele den royale familie traditionen tro op til familiefoto.
  